252 



røring med den øverste Arflade og følgelig heller ikke komme 

 til at bestøve Planten. Skal denne bestøves, da niaa det ske 

 ved Hjælp af et Insekt f. Eks. en Bi, der, idet den stikker 

 sin Snabel ind gennem Aabningen mellem Læberne og den 

 brede Arflade, vil komme til at afsætte det medbragte Støv 

 paa det skraat fremadrettede Ar. Men det er jo ogsaa nød- 

 vendigt, at den fører Støv med sig bort igen, og dette sker 

 da derved, at den, idet den trækker Snablen til sig, vil komme 

 til at berøre Arrets Underside, en Berøring, overfor hvilken 

 dette er saa følsomt, at det pludselig bøjer sig opad og tryk- 

 ker den klæbrige Flade fast ind mod Overlæben, medens 

 Biens Snabel samtidig stryger hen over den laadne Under- 

 flade, som er vendt i Vejret og derved modtagei- en Del af 

 det her opbevarede Støv. Kort efter breder Arret sig igen 

 ud over Støvknapperne. 



Ogsaa ved den Maade hvorpaa Vibefedt ernærer sig, 

 frembyder den flere mærkelige Forhold. Dens ubetydelige Bod 

 synes jo at tyde paa, at den maa skatte sig en Del af den 

 kvælstofholdige Næring, som Planterne ellers optager gennem 

 Jorden, paa anden Maade. Og dette sker da ved, at den er 

 i Stand til paa sine aflange, paa Jorden fladt udbredte Blade, 

 at fastholde og udsuge Smaadyr og Smaadele af Planter. I 

 den sejge Slim, der udskilles af Bladenes Kirtelhaar og som 

 hindres fra at flyde ud over Bladet af den opad bøjede Rand, 

 hænger en talrig Mængde Smaainsekter fast, ligesom mange 

 smaa Plantedele: Frø, Blomsterstøv, smaa Lyngblade og lig- 

 nende bliver hængende i Slimen, som bliver syrlig og derved 

 i Stand til at opløse de for Planten fordøjelige, det vil sige 

 kvælstofholdige. Dele. At dette Stof optages af Kirtlerne 

 kan ses der paa, at disse forandrer Farve, og at deres Proto- 

 plasma eller Celleslim trækker sig sammen til kornede Klum- 

 per, der bevæger sig langsomt. Samtidig med at det lille 

 fremmede Legeme berører Bladpladen, ruller dennes opad 

 bøjede Rand sig indad og skubber derved Genstanden længere 

 ind mod Midten af Bladet, hvoraf følger, at et større Antal 

 Kirtler bliver berørte og irriterede. Saa snai't et Bytte er 



